ԱՄՓՈՓԱԹԵՐԹ  
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՎԵՐԱԿԱՆԳՆՄԱՆ ՎԱՐԿԵՐԻ ԲԱՆԿԻ ՄԻՋԵՎ «ԿՈՎԿԱՍՅԱՆ ԷԼԵԿՏՐԱՀԱՂՈՐԴՄԱՆ ՑԱՆՑ IV» ՎԱՐԿԱՅԻՆ ՀԱՄԱՁԱՅՆԱԳԻՐԸ» ՎԱՎԵՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ


	1. ՀՀ ֆինանսների նախարարություն
	16.07.2026թ.

	
	N 04/5-2/19432-2026

	Հայաստանի Հանրապետության (Վարկառու) և Վերականգնման վարկերի բանկի («KfW») միջև 2026թ. մարտի 19-ին ստորագրված «Կովկասյան էլեկտրահաղորդման ցանց IV» վարկային համաձայնագրի (Համաձայնագիր) համաձայն՝ «KfW»-ն համաձայնում է Վարկառուին տրամադրել վարկ հետևյալ պայմաններով՝
· վարկի գումար` 120.0 մլն եվրո,
· վարկային միջոցների մասհանման վերջնաժամկետ՝ 30.10.2032թ.,
· Վարկառուն իրավունք ունի չեղյալ համարել վարկի չմասհանված գումարը, որի համար պետք է վճարի վարկի չօգտագործման համար վճար («Non-utilisation fee»), որի չափը որոշվում է «KfW»-ի կողմից,
· վարկային միջոցները ենթավարկավորվում են ծրագիրն իրականացնողին ենթավարկային պայմանագրով,
· վարկի տոկոսադրույքի տեսակ՝ ֆիքսված, 
· վարկի տարեկան տոկոսադրույքը ֆիքսվում է յուրաքանչյուր մասհանումից երկու բանկային օր առաջ և իրենից ներկայացնում է SWAP դրույքաչափ + ֆիքսված մարժա` 1.47% (մարժայի արժեքը ֆիքսվել է «KfW»-ի կողմից Համաձայնագրի ստորագրման օրը),  
· մասհանումների տոկոսադրույքները կոնսոլիդացվում են և վարկի ամբողջական մասհանումներից հետո տոկոսադրույքների միջին արժեքը ֆիքսվում է և կիրառվում մինչև վարկի վերջնական մարումը,
· 20.07.2026թ. դրությամբ վարկի տոկոսադրույքը կկազմի 4.676% (20.07.2026թ. ֆինանսական շուկաներում ձևավորված 10-տարվա Swap դրույքաչափը` 3.206% և ֆիքսված մարժա՝ 1.47%),  
· պարտավորության վճար՝ տարեկան 0.25% դրույքաչափ, հաշվարկվում է վարկի չմասհանված գումարի նկատմամբ, հաշվարկման սկիզբ է համարվում Համաձայնագրի ստորագրման ամսաթվից ինն ամիս հետո, վճարվում է կիսամյակային կտրվածքով, տոկոսավճարների վճարման հետ միաժամանակ, որից առաջին վճարման ամսաթիվն է 15.05.2027թ., բայց ոչ շուտ, քան Համաձայնագրի ուժի մեջ մտնելը,
· միանվագ կոմիսիոն վճար՝ 1% դրույքաչափով, վճարվում է Համաձայնագրի ուժի մեջ մտնելուց հետո մեկ ամսվա ընթացքում և մինչև առաջին մասհանումը,
· վարկի ժամկետ՝ 15.5 տարի, որից արտոնյալ ժամկետ՝ 5 տարի,
· մայր գումարը ենթակա է մարման 21 հավասարաչափ կիսամյակային վճարումներով` սկսած 15.05.2031թ. մինչև 15.05.2041թ.:
Այսպիսով՝ Վարկառուն պարտավորվում է վերոհիշյալ պայմաններով և դրույթներով սպասարկել և մարել վարկը:

	Ընդունվել է ի գիտություն:

	2. ՀՀ արդարադատության նախարարություն
	31.03.2026թ.

	
	№ /14.2.1/15358-2026

	Համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ, Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Համաձայնագիրը ենթակա կլինի վավերացման ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	Ընդունվել է ի գիտություն:

	3. ՀՀ արտաքին գործերի նախարարություն
	01.04.2026թ.

	
	№ 1111/15853-26

	Հանրապետության և Վերականգնման վարկերի բանկի միջև «Կովկասյան էլեկտրահաղորդման ցանց IV» վարկային համաձայնագիրը ստորագրվել է 2026 թվականի մարտի 19-ին:
Համաձայնագրով նախատեսվում է 120 մլն. եվրոյի չափով վարկային միջոցներ տրամադրել Հայաստանի Հանրապետությանը «Կովկասյան էլեկտրահաղորդման ցանց» ծրագրի իրականացման համար, որը կարող է խթանել էներգետիկայի բնագավառում տարածաշրջանային փոխշահավետ համագործակցության զարգացումը։
Համաձայնագրի ուժի մեջ մտնելու կարգը սահմանված է 15.10-րդ՝ Ուժի մեջ մտնելը,  հոդվածով.
Սույն Համաձայնագիրն ուժի մեջ կմտնի և կգործի այն օրվանից, երբ KfW-ն ստանա Վարկառուից գրավոր ծանուցում, որով հաստատվում է Ստացողի ներքին ընթացակարգերի ավարտը, որոնք անհրաժեշտ են սույն Համաձայնագրի ուժի մեջ մտնելու և գործելու համար:
Հաշվի առնելով վերոգրյալից, ինչպես նաև այն հանգամանքը, որ Գերմանիայի կառավարությունը Վերականգնման վարկերի բանկի (ՎՎԲ) միջոցով պարբերաբար ֆինանասավորել է կարևոր ծրագրեր՝ դրանով աջակցելով Հայաստանի կայուն տնտեսական զարգացմանը, շրջակա միջավայրի պահպանմանը, ժողովրդավարական բարեփոխումներին, արտաքին գործերի նախարարությունը «Միջազգային պայմանագրերի մասին» օրենքի 11-րդ հոդվածի հիմքով՝ ՀՀ վարած արտաքին քաղաքականության տեսանկյունից Հանրապետության և Վերականգնման վարկերի բանկի միջև «Կովկասյան էլեկտրահաղորդման ցանց IV» վարկային համաձայնագրի վավերացումը կամ հաստատումը գտնում է նպատակահարմար:
	Ընդունվել է ի գիտություն:












	4. ՀՀ տարածքային կառավարման և ենթակառուցվածքների նախարարություն
Պետական գույքի կառավարման կոմիտե
	27.03.2026թ. 

	
	№ ԴԽ/27.1/11939-2026   

	[bookmark: _GoBack]2026 թվականի մարտի 19-ին ստորագրված` Հայաստանի Հանրապետության և Վերականգնման վարկերի բանկի միջև «Կովկասյան  էլեկտրահաղորդման ցանց ԵՄ ՀՆՀ-ի II փուլ» դրամաշնորհային և «Կովկասյան  էլեկտրահաղորդման ցանց IV» վարկային համաձայնագրերի նախագծերում «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է ի գիտություն:



